《寄谢云安知军王端屯田》
宋代·赵抃

旧邦逢朐䏰，灵地接岷峨。住岭排烟火，悬岩引薜萝。

雨花疑锦濯，晴水甚蓝挼。远地之官去，孤舟走崄拖。

出麾无一事，倾盖首相过。幸不愚烦外，欣承议论多。

春光千骑骏，天色百城和。赏物楼新构，镌文石旋磨。

为时即慷慨，得友盛吟哦。世重黄金诺，人传白雪歌。

投壶倾立马，飞镝屡鸣鼍。局战犀敲玉，杯欢乱酌螺。

坐来风入袂，归去月流波。我愧才疏拙，生微术揣摩。

主容勤劳徕，行色觉蹉跎。匪用诗为好，离怀可奈何。

作者简介：赵抃（biàn）（1008年—1084年）， 字阅道，号知非，衢州西安（今浙江省衢州市柯城区信安街道沙湾村）人。北宋名臣。元丰七年（1084年），赵抃逝世，年七十七，追赠太子少师，谥号“清献”。赵抃在朝弹劾不避权势，时称“铁面御史”。平时以一琴一鹤自随，为政简易，长厚清修，日所为事，夜必衣冠露香以告于天。著有《赵清献公集》。